Plantevepser mangler «midjen» og har en jevn tykk kropp.  Foto: André Karwath 
En av artene i slekten *Melaleuca* (Pergidae), har snittet opp randen på et blad. Med det knivformede eggleggningsrøret legger hun noen egg inne i bladet. Her er eggene beskyttet mot rovdyr.  Foto: Ellmist 
Larve av bladveps.  Foto: © Entomart 
Masseutbrudd forkommer hos enkelte arter, og disse kan være alvorlige skadedyr.  Foto: Lilly M. 
**Plantevepser** («Symphyta» eller «Chalastogastra») er en samlebetegnelse for alle vepser som ikke er stilkvepser. Gruppen utgjør en parafyletisk gruppe siden den også er opphav til stilkvepsene. Det er nær 800 norske arter fordelt i 8 familier.

Det norske navnet henspiller på at de fleste arter av plantevepser lever av planter. Noen arter er alvorlige skadedyr i skog- og landbruket. Blant annet arter fra gruppene (familiene) bartrevepser, bladvepser og barvepser.

Utseende
--------

Plantevepser har i motsetning til stilkveps en jevnt bred bakkropp, uten noen tydelig innsnevring eller «midje».

Hunnene har ikke stikkebrodd, men eggleggingsrør, og kan derfor ikke stikke, i motsetning til noen av broddvepsene. Eggleggingsrøret brukes til eggleggning er hos plantevepsene vanligvis utformet som en sag (knivformet) , bestående av fire sagblader. Med dette kutter hunnen et lite snitt i planten. I dette snittet eller lommen plasseres egget. Her er det beskyttet mot rovdyr.

Larvene ligner dem hos sommerfuglene. De har i likhet med sommerfugllarver seks korte ben, men i tillegg mer enn fem par vorteføtter, men antallet ben varierer mellom de forskjellige gruppene. Sommerfugl-larver har ikke mer enn fire par vorteføtter.

Systematisk inndeling
---------------------

Slektskapsforholdene mellom plantevepsenes delgrupper er avklart i ulik grad. Derfor finnes det flere måter å systematisk dele de inn i ulike grupper.

I nyere systematikk er plantevepser (Symphyta) en parafyletisk gruppe fordi noen plantevepser er nærmere beslektet med stilkvepser enn andre plantevepser. Xyelidae er f.eks. søstergruppen til alle andre vepser, mens Orussidae er søstergruppen til stilkvepsene.

Et latinsk familienavn ender med *...idae*, og et navn på en overfamilie på *...oidea*.

### Tradisjonell systematikk

**Treliste**
* Vepser (Veps, humler og maur) (Hymenoptera)
	+ delgruppe plantevepser (Symphyta) parafyletisk gruppe
		- overfamilie Cephoidea
			* familie halmvepser (Cephidae)
		- overfamilie Megalodontoidea
			* familie Megalodontesidae
			* familie spinnvepser (Pamphilidae))
		- overfamilie Orussoidea
			* familie Orussidae
		- overfamilie Siricoidea (? trevepser)
			* familie bartrevepser (Siricidae)
			* familie løvtrevepser (Xiphydriidae)
			* familie Anaxyelidae
		- overfamilie Tenthredinoidea
			* familie rosebladvepser (Argidae)
			* familie Blasticotomidae
			* familie klubbvepser (Cimbicidae)
			* familie barvepser (Diprionidae)
			* familie Pergidae
			* familie bladvepser (Tenthredinidae)
		- overfamilie Xyeloidea
			* familie Xyelidae

### Hierarkisk skrivemåte

Denne oversikten er skrevet i hierarkisk skrivemåte. Du kan lese mer om dette her : System (biologi) og Gruppe (biologi).

* Vepser (Veps, humler og maur) (Hymenoptera)
	+ Xyelinae
	+ Macroxyelinae
	+ [gruppe uten navn]
		- Tenthredinoidea (blant annet; bladvepser)
		- [gruppe uten navn]
			* Pamphilioidea (blant annet; spinnvepser)
			* [gruppe uten navn]
				+ Cephoidea (blant annet; halmvepser)
				+ [gruppe uten navn]
					- [gruppe uten navn]
						* Anaxyelidae
						* Gigasiricidae (utdødd)
					- [gruppe uten navn]
						* bartrevepser (Siricidae)
						* [gruppe uten navn]
							+ Xiphydrioidea
							+ [gruppe uten navn]
								- Orussoidea
								- stilkvepser (Apocrita)

Kilder
------

* Tree of Life Web Project. 1995. *Hymenoptera. Wasps, ants, bees, and sawflies.* Version 01 January 1995 (temporary). in The Tree of Life Web Project,

Eksterne lenker
---------------

* (en) *Plantevepser* i Encyclopedia of Life Rediger på Wikidata

* (no) *Plantevepser* hos Artsdatabanken Rediger på Wikidata

* (en) *Plantevepser* hos Fauna Europaea Rediger på Wikidata

* (en) *Plantevepser* hos Fossilworks Rediger på Wikidata

* (en) *Plantevepser* hos ITIS Rediger på Wikidata

* (en) *Kategori:Symphyta* – bilder, video eller lyd på Wikimedia Commons Rediger på Wikidata

* *Symphyta* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Canadian Encyclopedia **·** LCCN **·** NKC
 |